11/07/2011 | Administración LocalMunicipal
Abegondo
Nomear aos tenientes de alcalde

Por medio da presente e de conformidade co disposto no Regulamento de Organización, Funcionamento e Réxime Xurídico das Entidades Locais, publícase a seguinte resolución da Alcaldía de data 22 de xuño de 2011: CELEBRADAS as Eleccións Locais que tiveron lugar o pasado día 22 de Maio de 2011, e constituído o novo Concello con data 11 de Xuño de 2011, resulta necesario proceder ao establecemento da nova organización municipal, en particular, á constitución da Xunta de Goberno local, en exercicio da potestade de autoorganización que o artigo 4.1. a) da Lei 7/1985, de 2 de abril, Reguladora das Bases de Réxime Local, na nova redacción dada á mesma pola Lei 11/1999, de 21 de abril, recoñece esta Entidade. CONSIDERANDO que de conformidade co disposto polos artigos 21.2 e 23.3 da citada Lei, en concordancia coas previsións da lexislación autonómica de réxime local contidas no art.62 da Lei 5/97, de 22 de Xullo, de Réxime Local de Galicia e 46 do Regulamento de Organización, Funcionamento e Réxime Xurídico das Entidades Locais aprobado polo Real Decreto 2568/86, de 28 de Novembro, os tenentes de Alcalde serán libremente nomeados e cesados polo Alcalde entre os membros da Comisión de Goberno. CONSIDERANDO que esta Alcaldía, en uso das competencias que lle outorga a lexislación vixente con data 22 de Xuño de 2011 procedeu mediante Decreto á designación dos membros da Comisión de Goberno. En uso das atribucións que me confire a citada lexislación, por medio da presente RESOLVO: PRIMEIRO:- Nomear Tenentes de Alcalde deste Concello, cos efectos do día de hoxe, aos membros da Xunta de Goberno local coa orde que se indica: Primeiro tenente de Alcalde: Laura Consolación Calvo Quintela Segundo tenente de Alcalde: Alberto Seoane Brandariz Terceiro tenente de Alcalde: Eduardo Zapata Seoane Cuarto tenente de Alcalde: Noelia Carro Vieites SEGUNDO:- Establecer que en caso de ausencia, vacante ou enfermidade desta Alcaldía e da tenencia de Alcaldía, as atribucións e competencias que me recoñece a lexislación vixente, e en especial, a ordenación de pagos e autorizacións de talóns bancarios serán realizadas polos membros da Xunta de Goberno local, de conformidade coa orde determinada na formación da Xunta de Goberno. TERCEIRO:- A estes efectos, cando esta Alcaldía teña que ausentarse do termo municipal, establecerá, mediante Decreto, a duración da súa ausencia, designando ao primeiro Tenente de Alcalde para asumir as súas competencias. De non conferirse esta Designación de forma expresa, esta Alcaldía será substituída polo Valer Rigg Colvee e, na súa falta, por calquera dos outros membros da Xunta de Goberno local, que deberán dar conta diso ao resto da Corporación, sen que durante o mesmo día poida actuar como Alcalde accidental máis dun deles. CUARTO:- Comunicar este Decreto aos afectados, facéndolles constar que terá que manter informada a esta Alcaldía do exercicio das súas atribucións como Alcalde accidental, non podendo no citado exercicio nin modificar as delegacións xa efectuadas por esta Alcaldía con anterioridade, nin outorgar outras novas. QUINTO:- Dar conta ao Pleno da Corporación desta Resolución na Sesión Extraordinaria que se convoque en cumprimento do previsto polo artigo 38 do Regulamento de Organización, Funcionamento e Réxime Xurídico das Entidades Locais de 28 de Novembro de 1986. O que se publica aos efectos oportunos Abegondo, 22 de xuño 2011. O ALCALDE- PRESIDENTE, José Antonio Santiso Miramontes